projecte-aina/catalan_government_crawling huggingface dataset:
Els propers mesos està previst presentar i publicar l'Enquesta de civisme i valors a Catalunya 2018.
El Departament de Treball, Afers Socials i Famílies ha encarregat aquesta Enquesta al Centre d'Estudis d'Opinió (CEO) amb la col·laboració de l'Institut d'Estadística de Catalunya (Idescat).
És la primera vegada que la Generalitat de Catalunya fa servir conjuntament els indicadors de l'Enquesta europea de valors i de l'Enquesta mundial de valors.
L'objectiu és proporcionar informació sobre els valors que té actualment la població que viu a Catalunya.
A més de la informació obtinguda i de l'anàlisi posterior, l'Enquesta permet comparar els valors existents a Catalunya amb els existents en els diferents països de la Unió Europea i en la resta del món.
També és una eina que contribuirà a fer comparacions sobre l'evolució del civisme al llarg del temps.
La finalitat és dissenyar polítiques públiques més adequades a la realitat que vivim.
El Programa de Civisme i Valors de la Direcció General d'Acció Cívica i Comunitària ha impulsat uns tallers per valorar i contrastar els resultats de l'Enquesta de civisme i valors a Catalunya 2018.
Aquests tallers, que s'iniciaran el mes de novembre d'enguany per tot el territori català, tenen quatre objectius: donar a conèixer els resultats de l'Enquesta; contrastar els resultats de l'Enquesta amb metodologies qualitatives; sensibilitzar, generar debat i posar en relleu els valors cívics presents en el nostre dia a dia; i observar la coherència dels comportaments, les actituds i els valors resultants de l'Enquesta amb els comportaments quotidians de les persones.
Els Premis de Civisme tenen per objectiu estimular i premiar accions, treballs, innovacions, entitats i persones que tractin el civisme o proposin reflexions, actuacions i millores en aquest àmbit.
En aquesta secció podeu consultar informació sobre les bases i la convocatòria per participar en els Premis de Civisme.
Trobareu també els formularis de sol·licitud i informació sobre el termini per presentar els treballs, les característiques de les obres que es poden presentar, els requisits que s'han de complir i altres dades per poder participar en la convocatòria.
Aquests Premis tenen l'antecedent històric en el Premi Prat de la Riba, que la Generalitat de Catalunya va instituir l'any 1935 per guardonar el millor llibre sobre formació i educació cívica.
Obres guanyadores dividides en premis i categories
L'acolliment familiar és un gest altruista i desinteressat que proporciona un entorn d'estimació, tendresa, comprensió, atenció i dedicació a un infant que ho necessita durant un temps determinat.
És una mesura temporal per oferir als infants el millor entorn possible per créixer fins que la seva família resolgui els problemes que li impedeixen ocupar-se'n.
La majoria d'aquests infants resideixen en centres d'acollida o en centres residencials d'acció educativa (CRAE), depenents de l'Administració.
Tot i que en el centre reben l'atenció, l'afecte i l'educació de manera integral, necessiten una família que els ofereixi l'embolcall afectiu i educatiu que els permeti créixer en les millors condicions.
Ser família acollidora dóna l'oportunitat d'estimar, educar i donar seguretat a un infant que ho necessita, tot fent les funcions que temporalment no pot fer la família d'origen.
Donar a conèixer als ens locals de Catalunya alguns projectes locals, estatals i internacionals relacionats amb la creació de xarxes de proximitat, amb la detecció i prevenció de situacions de vulnerabilitat i amb la millora de les relacions interpersonals i interculturals.
Públic destinatari: Ens locals del territori (ajuntaments i consells comarcals).
Una mirada sensible i respectuosa vers les persones grans
Una experiència de participació juvenil: del centre educatiu a la comunitat
La Generalitat de Catalunya va crear als anys trenta el Premi Prat de la Riba, dedicat a guardonar obres sobre civisme, que va tenir un breu recorregut a causa dels trasbalsos de l'època.
En el nou marc democràtic, aquesta idea es va recuperar per posar-la en pràctica creant un premi d'assaig sobre civisme.
L'any 1982, es va triar el nom de Manuel Serra i Moret per instituir el Premi, perquè aquest il·lustre polític havia estat exemplar en les seves responsabilitats i havia escrit abundosament sobre aquest tema.
Durant els primers anys del Premi Serra i Moret, la presentació d'originals va ser nombrosa i es va aconseguir que hi hagués una argumentació del civisme feta des de la realitat que es vivia al carrer.
Amb el pas dels anys, a la categoria d'assaig s'hi van anar afegint les categories de treball pedagògic, guió de curtmetratge i còmic, com altres fórmules d'expressió que recollien el sentir cívic dels participants.
Jaume Ciurana i Galceran, membre de l'Associació Mossèn Batlle, es va caracteritzar pel seu esperit de servei i per la seva implicació en Catalunya.
Després del seu traspàs, els membres de l'Associació van acordar homenatjar-lo i recordar-lo instituint el 1986 uns Premis que, amb el seu nom, guardonessin accions cíviques dutes a terme per grups de joves.
Des dels seus inicis, els Premis Jaume Ciurana han estat convocats conjuntament pel grup d'antics escoltes promotor, l'Associació Mossèn Batlle i Guies de la Fundació Josep Sans, i per la Generalitat de Catalunya.
El jurat d'aquests Premis està format per representants de la família Ciurana, les entitats convocants i els òrgans competents en joventut i acció cívica del Departament.
Cal dir també que, des del 1998, per tal de facilitar la tasca del jurat, es convoquen els Premis Jaume Ciurana a l'actuació cívica juvenil en dues categories: a favor de les persones i a la millora de l'entorn natural.
Des que es van instituir, un centenar llarg de grups d'adolescents i joves, procedents de gairebé totes les comarques catalanes i d'un variat ventall d'entitats i ONGs, han aconseguit ser guardonats amb algun d'aquests Premis.
El Director del Child Protection and Inspection Directorate, organisme competent en matèria d'adopció d'Etiòpia, ha confirmat a la directora de l'Institut Català de l'Acolliment i l'Adopció (ICAA) que la Ministra del Women and Children Affairs ha dictat una ordre de suspensió temporal de les cartes de conformitat que emet aquest organisme en els processos d'adopció.
Es desconeix quina serà la durada de la suspensió de l'activitat, en aquest sentit, de l'organisme competent.
Tot seguit mostrem quatre vídeos amb consells per a l'atenció de persones amb Alzehimer.
Aquestes gravacions s'han realitzat conjuntament entre el Centre per a l'Autonomia Personal Sírius i la Fundació Stada, en el marc del projecte Know Alzheimer.
L'Alzheimer és una malaltia evolutiva.
Les persones amb aquesta malaltia, passen per diferents etapes i en cada una d'elles, les dificultats amb els que es troben la persona, la seva família i els seus cuidadors son diferents.
Així doncs la intenció d'aquests 4 vídeos és donar algunes idees i consells de cóm reduir aquests problemes, utilitzant productes de suport i adaptant la llar.
Les imatges i les pautes que acompanyen els vídeos, poden ajudar a conèixer els recursos que existeixen, a saber com funcionen aquests i d'aquesta manera valorar si la solució es pot adequar a l'entorn de la persona i a la seva situació.
Amb tot, cada cas és diferent i pot ser necessari l'assessorament d'un professional.
En els centres d'autonomia personal es pot trobar aquesta orientació individualitzada.
La cambra de bany en general és un espai conflictiu per a les persones amb Alzheimer, ja que sol ser una habitació reduïda i les activitats que es realitzen requereixen supervisió del cuidador ja des de la primera etapa dela malaltia.
Pertant, s'ha de preveure que hi hagi un espai per al cuidador al costat de el lavabo, al costat del vàter i també de la dutxa o dela banyera.
Mésendavant,a més, es necessitarà espai per a la cadira i possiblement el producte de suport que s'utilitzi per fer les transferències.
Per totes aquestes raons en molts casos cal adaptar el bany a les necessitats de la persona amb Alzheimer i de la resta de la família.
Adaptar el mobiliari del dormitori pot millorar l'autonomia i facilitar l'atenció de la persona amb Alzheimer.
La sala d'estar és el lloc de la casa on les persones amb Alzheimer passen més temps i hem d'aconseguir que sigui un lloc còmode, on hi puguin fer algunes activitats i descansar.
Pel que fa al menjador, en el moment de menjar, sobre la taula s'ha de deixar a l'abast de la persona tan sols els objectes imprescindibles.
Una taula plena d'objectes pot generar confusió.
La cuina, per la seva banda, és un lloc ple de perills per a les persones amb Alzheimer, llevat que les activitats siguin supervisades pel seu cuidador, aquestes s'han de restringir conforme avanci la dificultat de l'usuari.
Amplien el camp de participació als àmbits televisiu, radiofònic, premsa escrita i de pàgines web de contingut cívic.
Guardona treballs o conjunt de produccions que hagin sobresortit pel tractament dels valors de civisme i hagin exercit un determinat impacte social.
Obra: Peixos d'aigua dolça (en aigua salada)
Reportatge emès al programa Sense ficció de TV3 que explica l'autisme a partir de testimonis en primera persona.
Aquest projecte sensibilitza i informa amb rigor sobre la situació actual de l'autisme a Catalunya.
Iniciativa escolar que s'integra de manera interdisciplinària com a eina educativa en totes les matèries de secundària.
Acosta la feina i la funció dels mitjans de comunicació als estudiants i els fa protagonistes.
El jurat ha destacat la qualitat que incorpora aquest mitjà digital en el treball periodístic de profunditat amb criteri social i els valors que transmet.
Projecte desenvolupat en un entorn d'especial complexitat social que garanteix la continuïtat de la pràctica esportiva en les diferents etapes de l'educació.
"Futvalors" aposta per l'esport com a eina de cohesió social i desenvolupament dels valors.
"Una història de superació al servei de la societat"
La Fundació Isidre Esteve contribueix a la inclusió de persones en situació de vulnerabilitat utilitzant l'esport com a motor de transmissió de valors.
Fomenta en el jovent el gust per les responsabilitats, la capacitat associativa, la cooperació i l'esperit de servei, i també el compromís envers la societat i l'estimació i el respecte per la natura.
Projecte creat i desenvolupat, en col·laboració amb l'ONG Abay, que té com a finalitat l'acció social amb el poble de Walmara (Etiòpia).
La cursa solidària "Run4walmara" ha estat el fil conductor de la solidaritat entre l'alumnat de primària i secundària, les famílies, l'ONG i el poble de Walmara.
És un projecte de joves per a joves.
Projecte que porta a terme intervencions integradores inclusives, amb metodologia APS i mitjans audiovisuals, per buscar un itinerari de formació individualitzada per a cada jove i ajudar-lo a trobar la seva motivació vital, el seu camí i a vincular-se amb el barri i el territori.
Projecte destinat a persones amb paràlisi cerebral i pluridiscapacitats, que necessiten un suport generalitzat.
Aquest projecte implica tots els estrats socials de l'entorn proper (en destaquen els joves, el voluntariat corporatiu d'empreses i les persones grans), que arriben a ser fonamentals en el creixement i l'estabilitat emocional i laboral de les persones destinatàries.
Premia obres d'assaig i treballs pedagògics sobre civisme.
Obra: Aproximació al gènere a través de la influència d'Instagram en els adolescents
És una obra que, des d'un bon marc teòric i amb una àmplia bibliografia, tracta un tema molt actual i cabdal dins la nostra societat: la perspectiva de gènere.
Fa evident la vertiginosa evolució del concepte de gènere i la necessitat d'incorporar aquesta perspectiva en qualsevol àmbit de la nostra societat.
Aquesta obra descriu la gran influència que tenen les xarxes socials en els adolescents i l'impacte que això té en les relacions que estableixen entre ells.
Projecte: " Travessa TSS19 per la inclusió social dels joves i el desenvolupament sostenible"
Associació Transpirenaica Social Solidària
Projecte educatiu que destaca per la seva visió innovadora que afavoreix i millora de manera imaginativa la integració social dels joves en risc d'exclusió.
Durant la travessa muntanyenca es desplega un procés d'acompanyament i mentoria que es tradueix en un suport que pot ajudar a construir un futur d'oportunitats.
Servei d'atenció i denúncia davant casos de violència institucional
Associació Irídia, Centre per la Defensa dels Drets Humans
El jurat ha valorat la tasca desenvolupada per l'Associació Irídia en la seva lluita amb coratge pels drets humans en situacions d'indefensió i d'especial vulnerabilitat.
Trajectòria de la Fundació Horta Sud
El jurat ha valorat la trajectòria de la Fundació Horta Sud del País Valencià i la mobilització que han iniciat les dones per aconseguir cohesionar un territori difícil aglutinant persones de diferents procedències.
"La veu de les persones en situació de discapacitat intel·lectual"
Fundació Privada Catalana Síndrome de Down
El jurat ha valorat la trajectòria de l'entitat i el fet de fer visible i donar veu a la discapacitat intel·lectual.
També es reconeix l'esforç de la seva fundadora.
Obra: Fora de tot: els sensellar (programa 30 minuts )
El jurat destaca la tasca de difusió de polítiques socials innovadores en la qüestió de l'habitatge i la capacitat de generar debat social sobre el fenomen complex del sensellarisme.
Aquest programa fa una aposta per desmuntar tòpics i per construir un retrat transparent de la realitat.
Al mateix temps, el jurat valora el fet d'enregistrar els programes fora de l'estudi, acostant els micròfons a testimonis i experts de la temàtica que s'aborda i amb un tractament del so ambient que trasllada els oients als espais protagonistes de les històries.
Aquest monogràfic mostra el mosaic d'actuacions que posen de manifest la força de l'acció comunitària i la implicació de la ciutadania com a motor de canvi.
Aquesta obra recull el testimoniatge dels qui teixeixen la història de la comunitat i fan valer les accions que, de dalt a baix, aconsegueixen impulsar millores socials.
Joves per la Igualtat i la Solidaritat
Aquest projecte té com a finalitat formar joves de diferents municipis perquè puguin fer tasques de prevenció i promoció d'hàbits saludables entre el seu grup d'iguals.
En aquest sentit, és un programa d'aprenentatge i servei amb el qual els joves reben una formació de retorn, ja que arriba a altres joves a través d'accions dissenyades per ells de tal manera que es converteixen en agents de salut juvenils.
L'objectiu principal del projecte és utilitzar els mitjans audiovisuals com a eina per promoure el civisme, la inclusió i la cohesió social i, alhora, fer denúncia social.
Aquest projecte dona als joves capacitat de lideratge ètic portant a terme accions d'ajut a nens i joves del camp de refugiats de Kara Tepe (Lesbos, Grècia).
CEDRE, Associació per a la Promoció Social
Aquesta associació té una àmplia trajectòria de servei en el tracte d'un dels col·lectius més desfavorits, els joves de presons, amb accions de voluntariat, sortides i el projecte La Caseta.
Obra: Jamborinada, reforestem els boscos del Bruc
Minyons Escoltes i Guies de Catalunya
Aquesta obra mostra l'acció mediambiental de reforestació i la gran implicació dels participants en totes les actuacions actives i de col·laboració en la millora de l'entorn natural.
La tasca cultural en la construcció d'una civilització humanitzada
Aquest autor, filòsof personalista, fa una reflexió sobre el civisme i parla de la construcció de la cultura de la civilització com a eina imprescindible en la creació d'un país.
Com a contraposició a la civilització humanitzada, esmenta la cultura de la barbàrie, que pot ser banal (en el nostre pensament) o real (brutalitat física).
Obra: projecte L'Obrador de Càritas Pla de l'Estany
Es tracta d'una obra que aprofundeix en la reflexió sobre el civisme, treballant un procés participatiu entre joves de diferents orígens que fan una anàlisi crítica de la realitat que els envolta mitjançant l'expressió artística.
És una obra ben estructurada, original i interessant.
Projecte: GR16-18, una mirada col·lectiva per construir el futur
Projecte que té com a objectiu principal millorar els recursos en l'emancipació dels joves tutelats de 16 a 18 anys mitjançant mentories impartides per joves d'entre 25 i 30 anys.
Aquest projecte aporta una innovació metodològica quant al nombre de participants de les mentories (dos adolescents tutelats) i la disciplina que s'introdueix en aquestes mentories com a apoderament personal (la fotografia).
El jurat també ha valorat la trajectòria de l'Associació i ha remarcat que la seva aposta metodològica pot influenciar altres organitzacions a innovar fent xarxa en el territori.
• Presidit per Bernat Valls, director general d'Acció Cívica i Comunitària
El jurat ha valorat la trajectòria i la gran feina cívica i educativa que du a terme La Bressola en un entorn gens favorable.
Aquesta associació desenvolupa, en diferents centres educatius de la Catalunya Nord, un projecte pedagògic basat en la immersió lingüística i valors com la solidaritat i el respecte a la diferència, seguint un model educatiu vertical i cooperatiu.
Projecte educatiu, transversal i de voluntariat que fomenta l'interès per la natura, educa mediambientalment i potencia la cohesió social.
Així mateix, les actuacions incloses en aquest projecte milloren les condicions de bona part dels rius i les platges de Catalunya.
El Departament de Treball, Afers Socials i Famílies, l'Ajuntament de Barcelona, l'Àrea Metropolitana de Barcelona (AMB), l'Autoritat del Transport Metropolità (ATM), Transports Metropolitans de Barcelona (TMB) i Tramvia Metropolita SA (TRAM) van signar un conveni de col·laboració mitjançant el qual posaven en marxa una prova pilot per a la futura regulació de l'accés segur d'escúters per a persones amb mobilitat reduïda als principals transports públics de l'àrea metropolitana de Barcelona.
La prova pilot té per objectiu afavorir l'accessibilitat i l'autonomia de les persones amb discapacitat en els seus desplaçaments, tot preservant la seguretat del conjunt dels usuaris dels vehicles de transport col·lectiu.
Es preveu la seva continuïtat fins que s'aprovi el nou Codi d'Accessibilitat, que incorporarà amb rang legal les condicions d'accés als transports públics amb efectes generals.
Mitjans de transport que permeten accedir amb l'acreditació corresponent: Autobusos, metro, les xarxes de Trambaix i Trambesòs de la Regió Metropolitana de Barcelona.
La targeta d'aparcament per a persones amb discapacitat és el document públic que acredita el dret de la persona que n'és titular a gaudir de facilitats de circulació, d'estacionament i d'aparcament per al vehicle automòbil en què es desplaci, inclosos els vehicles de transport adaptat de viatgers, d'acord amb el que estableix la Llei 13/2014, del 30 d'octubre, d'accessibilitat, el Decret 97/2002, de 5 de març o norma que el substitueixi, i complementàriament les ordenances municipals de la localitat corresponent.
Tant la informació a les persones com la concessió de les targetes corresponen a l'ajuntament o ens local on estigui empadronada la persona sol·licitant.
Els ens locals que fan aquesta concessió es poden adreçar l'Àrea de Promoció de l'Accessibilitat i la Supressió de Barreres Arquitectòniques per sol·licitar assessorament.
L'ús fraudulent de la targeta d'aparcament per a persones amb discapacitat pot comportar la instrucció d'un expedient sancionador, d'acord amb la Llei 13/2014, del 30 d'octubre, d'accessibilitat.
La sanció que es pot imposar va des d'un mínim de 301€ a un màxim de 6.000€ per a la persona infractora, i la retirada de la targeta a la persona titular si l'ens local emissor comprova que s'han comés tres usos fraudulents en el període d'un any.
El Centre de Mediació de Dret Privat de Catalunya, creat per la Llei 15/2009 de mediació en l'àmbit del dret privat, és una institució que té com a principals objectius fomentar i difondre la mediació i facilitar-hi l'accés a tots els ciutadans, estudiar les tècniques de mediació, gestionar els registres de persones mediadores en l'àmbit familiar i el de l'àmbit del dret privat, designar la persona mediadora, fer el seguiment del procediment, homologar els estudis, els cursos i la formació específica en matèria de mediació, i organitzar el servei públic.
La mediació és un mètode voluntari per resoldre els conflictes en què una persona mediadora ajuda les parts a cercar la millor solució per a tots.
Una mediació a temps evita la dilatació dels processos judicials, redueix la duresa del conflicte i minora el malestar de les persones afectades.
Pot ser d'utilitat en casos de manca d'acord entre els veïns per trobar una solució a l'accessibilitat de la finca.
Aquests ajuts van adreçats específicament a la ciutat de Barcelona.
Per a més informació podeu adreçar-vos a la Xarxa d'Oficines de l'Habitatge de Barcelona amb cita prèvia, i a la pàgina web:
Aquests ajuts van adreçats als municipis de l'àrea metropolitana de Barcelona, excepte la ciutat de Barcelona.
Ajuts a la rehabilitació: http://www.cmh.cat/web/cmh/ajuts
Aquests ajuts van adreçats a rehabilitar els elements comuns dels edificis de tipologia residencial, amb la finalitat de fomentar la millora de l'eficiència energètica i la sostenibilitat, la conservació, i la millora de la seguretat d'utilització i de l'accessibilitat.
Resten excloses les sol·licituds per a actuacions de rehabilitació d'edificis d'ús residencial de la ciutat de Barcelona, que es regeixen per les bases del Consorci de l'Habitatge de Barcelona.
Subvencions per a la rehabilitació d'edificis d'ús residencial
Guia d'ajuts a la rehabilitació
Mitjançant el cercador d'Informació i Documentació Oficials (CIDO) de la Diputació de Barcelona podeu cercar altres subvencions.
VERSO (Volunteers for European Employment, Voluntaris per a l'Ocupació Europea) és un projecte de recerca i desenvolupament europeu que té per objectiu explicar de quina manera el voluntariat pot ajudar les autoritats europees (estatals, regionals o locals) a combatre l'atur i millorar la qualitat de vida de milions d'europeus que es troben en aquesta situació.
Aquest objectiu es concreta en:
Està finançat pel Fons Europeu de Desenvolupament Regional, INTERREG IVC de la Unió Europea i té una durada de tres anys, del 2012 al 2014.
Durant el darrer any, VERSO elaborarà un catàleg de bones pràctiques en el camp del voluntariat que ajudin a augmentar l'ocupabilitat en els Estats membres.
Aquestes bones pràctiques podrien venir acompanyades de recomanacions polítiques basades en el treball de recerca realitzat per tal de reforçar polítiques públiques que s'estan duent a terme amb èxit o tractar d'implementar-ne d'altres que podrien donar bons resultats.
En aquest sentit, aquestes recomanacions apuntarien metodologies efectives de com el voluntariat pot fer millorar les taxes d'ocupabilitat europees i com aquestes metodologies i aquestes bones pràctiques es poden transferir a altres contextos europeus.
En el projecte hi participen universitats i autoritats regionals, i Catalunya, representada pel Departament de Benestar Social i Família de la Generalitat de Catalunya i la Universitat Autònoma de Barcelona, n'és membre conjuntament amb representants d'altres set països més: Dinamarca, Alemanya, Anglaterra, Holanda, Grècia, Hongria i Bulgària.
L' Assemblea General de les Nacions Unides del dia 17 de desembre de 1985 va acordar que el 5 de desembre se celebrés mundialment el Dia Internacional del Voluntariat, per tal de contribuir i sensibilitzar al públic de tot el món sobre el voluntariat des de totes les seves vessants.
Amb la commemoració d'aquest dia, l'Assemblea General de les Nacions Unides invita als governs a impulsar aquesta diada per reconèixer persones i entitats que de forma lliure i solidària tiren endavant projectes en benefici de les persones i la societat.
La Generalitat de Catalunya sempre n'ha promogut la celebració amb un caràcter de reconeixement de la important tasca que fan els voluntaris i les voluntàries que actuen organitzadament per mitjà de les associacions i entitats catalanes.